আরএমজি বিডি নিউজ ডেস্ক:মিয়ানমারের রাখাইন রাজ্যে রোহিঙ্গাদের ওপর সংঘটিত জাতিগত নিধনযজ্ঞের দায়ে দেশটির সেনাবাহিনীর বিরুদ্ধে নিষেধাজ্ঞা জারি করেছে অস্ট্রেলিয়া। এতোদিন নিষেধাজ্ঞার বিরোধিতা করে আসলেও মঙ্গলবার(২৩ অক্টোবর) তারা নিজেরাই সে দেশের শীর্ষ পাঁচ সেনা-কর্মকর্তার নিষেধাজ্ঞার ঘোষণা দেয়। যুক্তরাষ্ট্র ও ইউরোপীয় ইউনিয়নের ধারাবাহিকতায় এই পদক্ষেপ নিলো অস্ট্রেলিয়া। এই সিদ্ধান্তের কারণে এসব সামরিক কর্মকর্তার অস্ট্রেলিয়ায় থাকা সম্পদ জব্দ করা হবে। অস্ট্রেলীয় নাগরিক বা প্রতিষ্ঠানের সঙ্গে তারা কোনও লেনদেন করতে পারবে না। এমনকি অস্ট্রেলিয়াতে ঢুকতেও পারবে না তারা।